CELEX: 32008R1305
Language: et
Date: 2008-12-19 00:00:00
Title: Komisjoni määrus (EÜ) nr 1305/2008, 19. detsember 2008 , millega kiidetakse heaks väikesed muudatused kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [ Maroilles ehk Marolles (KPN)]

20.12.2008   
            
            
               ET
            
            
               Euroopa Liidu Teataja
            
            
               L 344/30
            
         
      KOMISJONI MÄÄRUS (EÜ) nr 1305/2008,
   19. detsember 2008,
   millega kiidetakse heaks väikesed muudatused kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Maroilles” ehk „Marolles” (KPN)]
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 20. märtsi 2006. aasta määrust (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta, (1) eriti selle artikli 9 lõike 2 teist lauset,
   ning arvestades järgmist:
   
               (1)
            
            
               Määruse (EÜ) nr 510/2006 artikli 9 lõike 1 esimese lõigu kohaselt ja vastavalt kõnealuse määruse artikli 17 lõikele 2 tutvus komisjon Prantsusmaa taotlusega saada heakskiit komisjoni määrusega (EÜ) nr 1107/96 (2) registreeritud kaitstud päritolunimetuse „Maroilles” ehk „Marolles” spetsifikaadi muudatustele.
            
         
               (2)
            
            
               Taotluse eesmärk on muuta spetsifikaati, täpsustades toote „Maroilles” ehk „Marolles” töötlemisviisi tingimusi ja piimas kasutatavaid lisaaineid. Sellega kindlustatakse päritolunimetuse põhiomaduste säilitamine.
            
         
               (3)
            
            
               Komisjon on kõnealuse muudatuse läbi vaadanud ja leidnud, et see on õigustatud. Kuna muudatus on väike määruse (EÜ) nr 510/2006 artikli 9 tähenduses, võib komisjon selle heaks kiita ilma kõnealuse määruse artiklites 5, 6 ja 7 kirjeldatud menetluskorda järgimata.
            
         
               (4)
            
            
               Vastavalt komisjoni määruse (EÜ) nr 1898/2006 (3) artikli 18 lõikele 2 ja kohaldades määruse (EÜ) nr 510/2006 artikli 17 lõiget 2, tuleks spetsifikaadi kokkuvõte avaldada.
            
         ON VASTU VÕTNUD KÄESOLEVA MÄÄRUSE:
   Artikkel 1
   Kaitstud päritolunimetuse „Maroilles” ehk „Marolles” spetsifikaati muudetakse vastavalt käesoleva määruse I lisale.
   Artikkel 2
   Kokkuvõte spetsifikaadi põhielementidest on esitatud käesoleva määruse II lisas.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. detsember 2008
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  ELT L 93, 31.3.2006, lk 12.
   
      (2)  EÜT L 148, 21.6.1996, lk 1.
   
      (3)  ELT L 369, 23.12.2006, lk 1.
   
      I LISA
      Kaitstud päritolunimetuse „Maroilles” ehk „Marolles” spetsifikaadis on heaks kiidetud järgmised muudatused:
      „Tootmismeetod”
      Toote tootmismeetodi kirjeldust käsitlevat spetsifikaadi punkti nr 5 täiendatakse järgmiste sätetega:
      
         (…) Piima kalgendamisel tuleb kasutada üksnes laapi.
         Piima kontsentreerimine vee osalise eemaldamise teel on enne kalgendamist keelatud.
         Lisaks toorpiimasaadustele on ainsad piimale enne tootmist või tootmise ajal lisada lubatud koostis-, abi- või lisaained laap, kahjutud piimhappebakterid, pärm, hallitusseened, kaltsiumkloriid ja sool.
         (…) Toorpiimasaaduste, valmistamisjärgus toodete, kalgendi ja värske juustu hoidmine miinuskraadide juures on keelatud.
         (…) Värske ja valmiva juustu säilitamine gaasikeskkonnas on keelatud.
      
   
   
      II LISA
      KOKKUVÕTE
      
         Nõukogu määrus (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta
      
      „MAROILLES” ehk „MAROLLES”
      
         EÜ nr: FR-PDO-0117-0123/29.03.2006
      
      KPN (X) KGT ( )
      Käesolevas kokkuvõttes esitatakse teavitamise eesmärgil spetsifikaadi põhipunktid.
      1.   Liikmesriigi pädev asutus
      
                  Nimi:
               
               
                  Institut national de l’origine et de la qualité (INAO)
               
            
                  Aadress:
               
               
                  51, rue d’Anjou, 75008 Paris
               
            
                  Tel:
               
               
                  +33 (0)1 53 89 80 00
               
            
                  Faks:
               
               
                  +33 (0)1 53 89 80 60
               
            
                  E-post:
               
               
                  info@inao.gouv.fr
               
            2.   Taotlejate rühm
      
                  Nimi:
               
               
                  Syndicat des fabricants et affineurs du fromage de Maroilles
               
            
                  Aadress
               
               
                  Uriane, BP 20, 148 avenue du Général-de-Gaulle, 02260 La Capelle
               
            
                  Tel:
               
               
                  +33 (0)3 23 97 57 57
               
            
                  Faks:
               
               
                  +33 (0)3 23 97 57 59
               
            
                  E-post:
               
               
                  sfam@uriane.com
               
            
                  Koosseis:
               
               
                  tootjad/töötlejad (X) muu ( )
               
            3.   TOOTE LIIK
      
                  Klass 1.3 —
               
               
                  Juust
               
            4.   Spetsifikaat
      (määruse (EÜ) nr 510/2006 artikli 4 lõikega 2 ette nähtud nõuete kokkuvõte)
      4.1.   Nimetus
      „Maroilles” ehk „Marolles”
      4.2.   Kirjeldus
      Lehmapiimast valmistatud pehme juust, millel on punasest kuni oranžika värvusega pestud koorik, kandiline kuju, küljepikkusega 12,5 cm kuni 13 cm, lisaks veel kolmes väiksemas suuruses (Sorbais, Mignon ja Quart); rasvasisaldus vähemalt 45 %.
      Tekstuur on sametine ja rasvane, ühtlane ning kreemika värvusega.
      4.3.   Geograafiline piirkond
      Geograafiline piirkond hõlmab järgmisi kommuune:
      
                   
               
               
                  Aisne’i departemang:
                  
                               
                           
                           
                              Terviklikult hõlmatud kantonid: Aubenton, Hirson, La Capelle, Le Nouvion-en-Thiérache, Vervins.
                           
                        
                               
                           
                           
                              Terviklikult hõlmatud kommuunid: Archon, Les Autels, Le Sourd, Brunehamel, Cuiry-lès-Iviers, Dagny-Lambercy, Dohis, Etreux, Flavigny-le-Grand-et-Beaurain, Grandrieux, Guise, Iron, Lavaqueresse, Lemé, Malzy Marly-Gomont, Monceau-sur-Oise, Morgny-en-Tiérache, Oisy, Parfondeval, Proizy, Résigny, Romery, Villers-lès-Guise ja Wiège-Faty.
                           
                        
            
                   
               
               
                  Nord’i departemang:
                  
                               
                           
                           
                              Terviklikult hõlmatud kantonid: Avesne-sur-Helpe-Nord, Avesne-sur-Helpe-Sud, Solre-le-Château, Trélon.
                           
                        
                               
                           
                           
                              Terviklikult hõlmatud kommuunid: Aulnoye-Aymeries, Bachant, Bazuel, Beaufort, Berlaimont, Catillon-sur-Sambre, Damousies, Eclaibes, Ecuélin, Le Favril, Fontaine-au-Bois, La Groise, Hecq, Landrecies, Leval, Limont-Fontaine, Locquignol, Maroilles, Monceau-Saint-Waast, Noyelles-Sur-Sambre, Obrechies, Ors, Pommereuil, Pont-sur-Sambre, Preux-aux-Bois, Prisches, Quievelon, Rejet-de-Beaulieu, Saint-Rémy-Chaussée, Robersart, Sassegnies ja Wattignies-la-Victoire.
                           
                        
            4.4.   Päritolutõend
      Kõik meiereid ja kõik valmimiskeldrid täidavad riikliku päritolunimetuste instituudi INAO registreeritud sobivusdeklaratsiooni, mille abil viimane saab kõik asjaomased ettevõtjad kindlaks teha. Ettevõtjad peavad hoidma registrid INAO jaoks kättesaadavad ning säilitama kõik piima ja juustu päritolu, kvaliteedi ja tootmistingimuste kontrollimiseks vajalikud dokumendid.
      Toote päritolunimetuse omaduste kontrollimisel teostatav analüütiline ja organoleptiline uuring peavad tagama toodete vastavuse päritolunimetuse kvaliteedile ja tunnustele.
      4.5.   Tootmismeetod
      Piim peab olema toodetud, juustuks töödeldud ja juust peab olema valminud geograafilises piirkonnas.
      Juust valmistatakse üksnes kalgendatud lehmapiimast, kalgend eraldatakse, mitte ei pesta välja, lastakse loomulikul viisil nõrguda, kuivsoolatakse; laagerdumine sõltub kujust, põhikuju puhul on see vähemalt viis nädalat, mille jooksul ilma fungitsiide kasutamata pestakse koorikut korduvalt soolase veega.
      4.6.   Seos piirkonnaga
      VII sajandil asutatud Maroilles’ kloostri mungad alustasid selle juustusordi tootmist umbes 960. aasta paiku. Alates XI sajandist laienes tootmine naaberküladesse. Abtid arendasid karjakasvatust kliimast ja juustutootmisest lähtuvalt. Päritolunimetus kinnitati ametlikult 17. juulil 1955.
      Päritolunimetus pärineb Thiérache’i looduspiirkonnast Maroilles’ ja selle kloostri ümbrusest, kus on jahe ja niiske kliima, vett halvasti läbi laskev pinnas soodustab sedavõrd head heinakasvu, et karjakasvatus on seal erakordne; munkade oskusteave, mille nad andsid edasi ümbruskonna rahvale, on võimaldanud Maroilles’l harmooniliselt areneda.
      4.7.   Kontrolliasutus
      
                  Nimi:
               
               
                  Institut national de l’origine et de la qualité (INAO)
               
            
                  Aadress:
               
               
                  51, rue d’Anjou, 75008 Paris
               
            
                  Tel:
               
               
                  +33 (0)1 53 89 80 00
               
            
                  Faks:
               
               
                  +33 (0)1 53 89 80 60
               
            
                  E-post:
               
               
                  info@inao.gouv.fr
               
            Institut National de l’Origine et de la qualité on iseseisev juriidiline isik, kes täidab avalikku haldusfunktsiooni ning kuulub põllumajandusministeeriumi haldusalasse.
      INAO vastutab päritolunimetusega toodete tootmistingimuste kontrollimise eest.
      
                  Nimi:
               
               
                  Direction Générale de la Concurrence, de la Consommation et de la Répression des Fraudes (DGCCRF)
               
            
                  Aadress:
               
               
                  59, Boulevard Vincent Auriol 75703 PARIS Cedex 13
               
            
                  Tel:
               
               
                  +33 (0)1 44 87 17 17
               
            
                  Faks:
               
               
                  +33 (0)1 44 97 30 37
               
            DGCCRF on majandus-, tööstus- ja tööhõiveministeeriumi talitus.
      4.8.   Märgistus
      Tootele peab olema kantud päritolunimetus.